MAT 49
<s>MAT-49 je automat kojeg je razvila i proizvela francuska industrija oružja Manufacture Nationale d'Armes de Tulle (MAT) za potrebe francuske vojske.</s>

<s>Povijest 
1949. godine je francuska tvrtka MAT nakon testiranja nekoliko prototipova (uključujući i Hotchkiss et Cie sa sklopivim dizajnom) počela s proizvodnjom 9 mm automata MAT-49.</s><s>Dizajnerske inovacije su omogućile ekonomsku proizvodnju velikog broja strojnica.</s><s>Razlog toga bio je brzi zahtjev francuske Vlade da se s novim automatom naoruža vojska, Legija stranaca te padobranske i kolonijalne snage.</s><s>Tvrtka MAT je proizvodila automat do sredine 1960-ih kada se proizvodnja prebacuje u industriju Manufacture d'Armes de St-Etienne (MAS) gdje se oružje proizvodilo do 1979.</s><s>Iste godine MAS je razvio 5,56 mm automatsku pušku FAMAS koja je postala novo standardno naoružanje francuske vojske tako da je tada MAT-49 povučen iz uporabe.</s>

<s>Primjena 
MAT-49 je imao veliku primjenu u Prvom indokineskom ratu te Alžirskom ratu za nezavisnost kao i tijekom Sueske krize 1956.</s><s>Oružje je kod padobranaca i mehaniziranih trupa bilo veoma cijenjeno zbog svoje vatrene moći i kompaktnosti.</s>

<s>Nakon što je francuska vojska napustila Vijetnam poslije izgubljenog rata, vijetnamske snage i Viet Minh su konvertirali mnogo zarobljenih MAT-49 kako bi mogli koristiti sovjetsko pištoljsko streljivo 7.62x25mm Tokarev koje je zemlji u velikim količinama dostavljeno iz SSSR-a i Kine.</s><s>Ove konvertirane inačice su se razlikovale po dužoj cijevi, imale su zakrivljeni okvir kapaciteta 35 metaka te veću brzinu paljbe od 900 metaka u min.</s><s>U konačnici, konvertirani modeli koristili su se tijekom Drugog indokineskog rata poznatijeg kao Vijetnamski rat.</s>

<s>Izvorni MAT-49 našao je svoju primjenu i tijekom Građanskog rata u Libiji 2011. godine.</s>

<s>Dizajn 
MAT-49 ima kratki, uvlačivi i žićani kundak s kojim je automat dug 720 mm.</s><s>Okvir na oružju se može preklopiti prema naprijed prema cijevi (za padobrance prilikom skoka) ili u kut za 45° (prilikom sigurnog nošenja) dok se prije početka paljbe okvir okreće natrag u vertikalan položaj.</s><s>Dužina cijevi je 230 mm dok je kod nekih policijskih inačica ona duža dok oružje ima fiksni drveni kundak.</s><s>MAT-49 koristi više vrsta streljiva, tako da je kalibar streljiva 9x19mm Parabellum pohranjen u okvirima od 20 metaka (za pustinjske uvjete) i 32 metaka (okviri od Stena) dok konvertirana vijetnamska inačica koristi 7.62x25mm Tokarev streljivo u okvirima od 35 metaka.</s>

<s>Brzina paljbe kod MAT-49 iznosi 600 metaka u min. dok je kod vijetnamskih modela ona povećana na 900 metaka u min.</s><s>Model MAT 49/54 (modificirana verzija MAT-49) se proizvodio za potrebe policijskih snaga te je imao dva okidača za automatsku ili pojedinačnu paljbu.</s><s>Međutim, većinom se proizvodila inačica samo s automatskom paljbom.</s>

<s>MAT-49 je težak 3,5 kg što ga čini nešto težim od prosječnog automata.</s><s>Oružje ima sigurnosnu kočnicu koja se nalazi na stražnjoj strani pistol gripa.</s><s>Čelični ciljnik je L oblika te je označen za paljbu na udaljenosti od 50 i 100 metara.</s><s>Proizvodnja ovog automata je prestala 1979. godine nakon što je u francusku vojsku uveden Famas.</s>

<s>Inačice</s>

<s>MAS-48: prototip.</s><s>MAT-49: glavna proizvodna inačica.</s><s>MAT-49/54: inačica namijenjena Gendarmerie Nationale s fiksnim drvenim kundakom te dužom cijevi.</s><s>MAT-49 s prigušivačem: klasični MAT-49 koji dolazi s prigušivaćem.</s>

<s>Korisnici</s>

<s>Izvori</s>

<s>Automati (oružje)
Oružane snage Francuske</s>

